"Pidage meeles vange,
nagu te oleksite kaasvangid ja kurja kannatajaid,
sest ka teie olete alles maises ihus." Heebrealastele 13:3
Maailmas on miljoneid kristlasi, keda usu pärast taga kiusatakse.
Evangeeliumi kuulutamine nende kodukandis on ohtlik.
Märtrite Hääl aitab tagakiusatutel elada oma usku välja
ja viia evangeeliumi neile, kes pole seda veel kuulnud.
MÄRTRITE HÄÄL
Rolo jagab Colombias Piibleid
ja kuulutab evangeeliumi sisside valitsusaladel.
Ta teab igakord teele asudes, et ei pruugi enam kunagi tagasi jõuda.
Maryam smuugeldab Iraanis Piibleid.
Seda kristlastele, kel pole kunagi oma Piiblit olnud.
Nigeerias elav Elizabeth on oma viie lapsega üksi,
sest ta mees tapeti julmalt tänu oma usu kuulutamisele.
Wang-Yi kannab Hiina vanglas 9-aastast karistust.
Mille eest?
Registreerimata koguduse juhtimise eest.
Need on vaid osake miljonitest tagakiusatud kristlastest,
kes elavad ja teenivad maailma kõige ohtlikemates paikades
järgides Kristust.
Jeesus ütleski, et Ta järgijad saavad kogema tagakiusu,
mistõttu oleme pühendunud nende aitamisele.
Märtrite Hääl on aidanud 50 aastat neid julgeid ja vapraid usklikke,
pakkudes neile tagakiusu korral abi,
jagades usklikele Piibleid, mis iganes see ka maksma ei läheks
ja varustades eesliini töötegijaid, et evangeelium saaks levida.
Märtrite Hääl jagab ka lugusid me usuõdedest-vendadest,
mis innustab teisi usklikke palvetama ja edendama evangeelset tööd
just seal, kus nad on.
Piibel õhutab meid pidama meeles vange
otsekui oleksime ise vangis koos nendega.
Sest kui üks ihuliige kannatab,
kannatavad kõik teised ihuliikmed koos temaga.
Liituge selle ülemaailmse liikumisega,
mis toetab tagakiusatud kristlasi üle maailma.
Täpsem info ülalnähtavalt aadressilt
Palve on ülioluline tagakiusatud kristlaste aitamises.
Ilma palveta poleks see töö võimalik.
Palve ei tunne piire,
olles võimeline murdma läbi kõige võimatumatestki takistustest.
Paljud palved on muutunud ka tänupalveteks.
Märtrite Hääle tegevjuht Hannu Lahtinen
intervjueerib täna pastor Tommi Suonpää'd
ja õpilane Krista Tiainen'i.
Nad jagavad meiega akuutsetest palvesoovidest
ja palvetavad tagakiusatud kristlaste eest.
MÄRTRITE HÄÄL
Tere tulemast me saatesse!
Krista Tiainen, oled tudeng, õppides ülikoolis kasvatusteadusi.
Ühtlasi oled sa ka ema.
Kui palju lapsi sul on?
Kaks last.
Ühtlasi oled sa Märtritte Hääle juhatuse liige.
Tere tulemast me saatesse, kus räägime täna palvest.
Tommi Suonpää - Salo nelipühikiriku uus pastor.
Kaua sa oled seal juba pastor olnud?
Peaaegu pool aastat.
Nii et üsna värske siis.
Sinagi kuulud Märtrite Hääle juhatusse.
Nii tore, et olete täna siin saates,
kus räägime me erinevatest tööpõldudest
ja ka palvetame nende asjade eest.
Tommi, tunnen sind ja su peret juba mitmeid aastaid.
On olnud tore näha, kuidas palve on kogu te pere jaoks ülimalt oluline.
Me pojad on head sõbrad,
mistõttu mäletan, kuidas ta alati, kui meile külla tuli,
kuulas kõrv kikkis,
kuidas noored ülakorrusel Piiblit lugesid ja palvetasid.
See oli hästi vahva.
Kuid miks siis palve on nii tähtis?
Mina usun, et ilma Jeesuseta pole võimalik teha midagi,
mis kannaks igavikulist vilja.
See aga viib sind hoobilt põlvedele,
pannes otsima Jumalat ja Tema abi, tahet ning juhtimist.
Sest kui tegutseda vaid omas jõus, jääks üsna nadisse seisu.
Kuid jaga meiega veel mõtteid palve kohta.
Mul tõesti on selle kohta mõningaid mõtteid.
Milliseid mõtteid tekitavad sinus Psalmis 23:1 öeldud sõnad:
"Issand on mu karjane, mul pole millestki puudust."?
Kas mõtled kohe: "Mul pole veel välibasseini.
Autogi vajaks uue ja parema vastu väljavahetamist.
Hea oleks omada ka Elisa ja Nokia aktsiaid.
Palk võiks ka tõusta." jne., jne.
Või milliseid mõtteid see salm sinus tekitab?
Lugedes kord neid tuttavaid sõnu, peatas Püha Vaim mind,
rõhutades mulle nende sõnade tuuma, et Issand on minu karjane.
Ta on minu armas ja hindamatu kallis aare.
Tema on minu rikkus ja seetõttu pole mul millestki puudust.
Ilma Jeesuseta poleks mul midagi,
aga kui mul on Jeesus, siis mul on ka kõik.
Meie tagakiusu kannatavad usuõed- ja vennad
mõistavad tõenäoliselt nende sõnade sügavust ja kaalu
palju paremini kui meie, kes me elame läänemaailmas.
Nende jaoks Jeesus ongi kõik.
Nii on meil neilt palju õppida.
Kui vaadata Roomlastele 8:35-39 sellest valguses,
et Issand on meie rikkus ja meie kõik,
siis need salmid ei lähe kuidagi vastuollu Psalm 23:1'ga.
Loengi siinkohal ette Roomlastele 8:35-39:
"Kes võib meid lahutada Kristuse armastusest?
Kas viletsus või ahistus
või tagakiusamine või nälg
või alastiolek või hädaoht või mõõk?
Nagu on kirjutatud:
Sinu pärast surmatakse meid kogu päeva,
meid koheldakse nagu tapalambaid.”
Kuid selles kõiges me saame täieliku võidu tema läbi,
kes meid on armastanud.
Sest ma olen veendunud,
et ei surm ega elu, ei inglid ega peainglid,
ei praegused ega tulevased,
ei väed, ei kõrgus, ei sügavus ega mis tahes muu loodu
suuda meid lahutada Jumala armastusest,
mis on Kristuses Jeesuses, meie Issandas."
On enam kui loomulik,
et me parima meelega ei saaks osa kannatustest ja tagakiusust.
See on enam kui loomulik.
Samas aga on see suur au ja eesõigus
kannatada ja isegi surra Kristuse pärast.
Usun, et Jeesuse järgijatena on me kõigi sooviks,
et me julgeksime valida pigem surma Tema pärast,
kui et me Teda eitaksime.
Samas on mõttetu oletada kõiki neid asju,
kui me pole päriselt kogenud sellist proovilepanekut.
1 Peetruse 4:12-13 on öeldud:
"Armsad, ärge võõrastage enestes tulekuumust,
millega teid pannakse proovile,
nii nagu sünniks teile midagi võõrast,
vaid rõõmustage,
et nii nagu te olete Kristuse kannatuste osalised,
võite rõõmuga hõisata ka tema kirkuse ilmumisel."
Me tagakiusatud usuõed- ja vennad väärivad meie lugupidamist
ja seda, et teeksime kõikvõimaliku nende aitamiseks.
Seetõttu, kas võiksid hakata regulaarselt palvetama
me tagakiusatud usuõdede- ja vendade pärast,
kui sa seda juba ei tee.
Kas võiksid regulaarselt toetada tagakiusatuid,
kui sa seda juba ei tee.
Mõtle ja palveta, mida sina saaksid ära teha?
Aamen.
Oli see alles hea ja julgustav sõna.
Olles ise olnud 5 aastat kaasas selles töös,
olen rõõmustanud selle üle,
kuidas mitmed palved on muutunud tänupalveteks.
Näete taustal pilti Aafrikast, Dokonahava külast.
Boko Harami sissid tapsid seal külas 501 kristlast,
kuid täna tegutseb seal kool orvuks jäänud lastele.
Lapsed palvetasid, et nad saaks sinna puhta vee,
mille abil nii süüa teha, pesta kui üldse.
See palve läks hiljaaegu täide
ja sinna on rajatud suur ja sügav puurkaev.
Ühtlasi on meil seal üks salajane turvakodu,
kus kantakse hoolt islamist kristlusesse pöördunute eest.
Osa neist on ka endised terroristid.
Kuid see koht leiti üles ja seda rünnati, kasutades ka relvi.
Õnneks jäid kõik siiski terveks.
Nii toetame täna uut sarnast turvakodu
ja see on tänupõhjus.
Paljud sellised murekohad on muutunud tänukohtadeks.
Kuid meil on siiski ka palju palveteemasid.
Ekraanil nähtava aadressi kaudu võib leida maakaardi,
mille peal saab vajutada erinevate punktide peale
ja saada teada, mis nendes maades toimub
ja millist tööd me neis maades teeme.
Üheks selliseks maaks on Ida-Aafrikas asuv Eritrea,
mis meile on ehk veidi vähem tuttav,
kuid mida nimetatakse Aafrika Põhja-Koreaks.
Seal kehtivad sama ranged reeglid ja totalitaarne võim
nagu Põhja-Koreaski.
Paljud kristlased on pandud vangi ja kogudused on suletud.
Inimesed on kogenud ikka väga šokeerivaid asju.
Me kodulehel on näiteks juttu pastoritest,
kes on olnud 7000 päeva vangis.
Kui palju see siis teeb? Pea 20 aastat?
Ühtlasi on seal peetud kinni ja vangi pandud 103 noort.
Mis mõtteid see sinus, Krista, tekitab,
kes sa ise oled ka noor ja lisaks veel pereema?
Loomulikult see puudutab.
Kui mõelda, kuidas enda puhul
on pere loomine, abikaasa valimine või õppimine
olnud üsna iseenesestmõistetav,
siis korraga näed, et see pole mitte kõigi jaoks nii.
Nii saab vaid paluda,
et kogu nende noorus ei mööduks vaid vanglas,
vaid et nad saaks siiski nautida ka vabadust koos Jeesusega.
- Nii tõsi.
Osad neist on alla 20-aastased,
olles vangistatud oma usu tõttu Jeesusesse.
Võib-olla saavad vabaks 30-aastastena,
olles kaotanud kõige magusama aja elust,
mil luua pere, õppida vms.
Kuidas oleks,
kui palvetaks kohe praegu vanglas olevate kristlaste eest?
Tommi, juhi meid palun palves.
Armas taevane Isa,
Sina tead neid karme tingimusi Eritreas.
Las Su arm tulla esile neis olukordades,
kus vange peetakse laevakonteinerites,
kus öösel on hästi külm.
Sa näed neid karme tingimusi,
milles mõned pastorid on olnud aastast aastasse.
Isa, palume, et ilmutaksid oma võimast käsivart
nende vangide heaks,
et nad saaksid abi ja saaksid vabaks,
rääkimaks,
kuidas Jeesus avas neile uksed sealt vangla pimedusest.
Aitäh Issand, et oled seal me usuõdede-vendadega,
kes võitlevad oma elu eest väga karmides, külmades tingimustes.
Aita neid, Issand! Aamen.
Teine oluline palveteema me jaoks puudutab Filipiine,
kus Soome on tulnud ka palju medõdesid.
Tegu on valdavalt kristliku maaga, kus on palju tugevaid kogudusi.
Kuid Filpiinide lõuna osas on üks saarestik,
kus on hoopis teised lood ja islam võtab maad.
Mäletan, kuidas mõni aasta tagasi jõudis see ka Soome uudistesse,
kui islamistidest sissid röövisid kaks soomlast ära.
See tegi ikka väga ärevaks.
Sealne piirkond on endiselt väga ohtlik.
Käisin seal mõnda aega tagasi.
Meil on seal Märtrite Hääle turvakodu
ja vend Ibrahimi lugu on täiesti erakordne.
Tegu on endise sissiga, kes on kristlaseks saanud.
Nüüd aga on selline lugu,
et selle koha keskelt rajatakse uus tee ja see turvakodu peab sealt kaduma.
Nii palvetame praegu uue koha eest, kuhu minna.
Tahame toetada seda tööd,
sest seal on inimesi, kes pöörduvad Jeesuse juurde
Kuna Märtrite Häälel
on maailma eripaigus selliseid turvakodusid,
siis milliseid mõtteid need teis tekitavad?
See on Märtrite Hääle põhitöö aidata neid,
kes on ikka väga tõsistes olukordades eripaigus üle maailma.
Kui mõelda tavainimesena nende sõprade peale,
kes on seal kristlaseks saanud
ning kes kogevad pere, naabrite ja kogukonna poolset tagakiusu,
siis kõige olulisem ongi,
et need sõbrad saaks kogeda turvatunnet
ja saaks ka toidetud.
Viimane pole üldse iseenesestmõistetav,
sest paljud neist on kaotanud töö ja kogevad igasugu vastuseisu
tänu Jeesuse järgimisele.
Nii on ülimalt oluline, et on selliseid kohti,
kus saada osa piibliõpetusest
ja saada vabaks valeõpetustest, ebajumalatest jne.
Nii on oluline, et me sõpradel seal oleksid sellised võimalused.
Krista, mida sa mõtled?
Ma tooksin siin ka psühholoogilise poole esile.
Oluline on ka sealne vastastikune kaaslaste toetus.
Me ehk ei tea, mis tunne see on, kui pere su vastu pöördub
või sa kaotad oma lapsed või abikaasa.
Nii on ülimalt oluline, et su kõrval on ka neid usklikke,
kes on kogenud sama valu, mida sa ise.
Nii saavad nad seal kindlasti ka üheskoos palvetada.
Kuid see on igal juhul õnnistatud töö, millega kaasas olla.
Krista, palveta palun
selle uue turvakodu leidmise eest Filipiinidel.
Aitäh Jeesus, et Sina näed igat viimset kui maailma nurka
ja tead ka neid õdesid-vendi Filipiinidel,
kes vajavad praegu uut turvakodu.
Issand, palume, et tooksid peagi esile selle töö jaoks mõeldud uue koha
ja et need inimesed võiksid turvaliselt sinna suunduda.
Aitäh Issand, et Sinu lukud ja kaitse hoiavad eemal kõik vaenlase nooled
ja info sellest paigast
ei jõua kellegini, kelleni see ei pea jõudma.
Issand, las lahendus tulla varsti,
et need inimesed saaksid turvaliselt jätkata oma elu.
Me õnnistame neid ja palume, et annaksid neile veelgi usku juurde,
Jeesuse nimel, aamen.
Pakistan on viimastel nädalatel olnud palju maailma uudistes.
Isegi ilmalik meedia on sellest juttu teinud,
kuigi tavaliselt kristlaste olukorrast seal
palju ei räägita.
Kuid seal on olnud palju rahutusi
ja vähemalt 25 palvemaja on maha põletatud.
Tuhanded kristlased on oma kodudest põgenenud
ja osa neist on ka tapetud.
Me seal olev koostööpartner on rääkinud,
kuidas nad on saatnud oma lapsed turvalisematesse kohtadesse.
Kõik sai alguse süüdistusest,
et kristlased olla väidetavalt pilganud moslemite pühakirja Koraani.
Eks Koraane ole tõesti põletatud nii Rootsis kui teisteski maades,
aga olles jälginud Pakistani olukorda,
siis selliseid asju sealsed kristlased küll ei tee.
Tegu on nii tugeva islamimaaga,
et sa ei saa seal kuidagi seda usku avalikult põlata.
Samas on tulnud kristlaste vastu palju valesüüdistusi,
mispeale isegi imaamid on andnud käsu rünnata kristlasi.
Seal on palju noori neide, keda sunnitakse islamisse pöörduma.
Mis mõtteid see Pakistani olukord teis tekitab?
Naisena tundub see muidugi kohutav,
kui tead, millist vägivalda seal naiste osas kasutatakse.
Kuid on tore,
et me Märtrite Hääle õdedena saame olla abiks.
Kes need Märtrite Hääle õed on?
Tegu on Märtrite Hääle naistetööga.
Meil on oma Facebook'i leht
ja kes soovib, võib meiega liituda.
Aitame neil naistel saada endale õmblusmasinad
ja omandada õmblemisoskus.
Eesmärgiks see, et nad saaks end ise ülal pidada,
mis on ülimalt oluline.
Nagu juba ütlesid,
see pole kuidagi mõistlik ega loogiline valada seal liigselt õli tulle.
Need tõesti on valesüüdistused nagu viimatigi kuuldud loos,
kus väideti, otsekui keegi kristlane olla rebinud Koraanist lehe välja.
Nii et eks see olukord ole seal tõesti pingeline.
Ühtlasi on lausa kohutav, mis juhtub,
kui imaam annab korralduse rünnata kristlasi.
Olukorrad, mille keskel Pakistani kristlased elavad,
on ikka äärmiselt karmid
ja nii vajavad nad ka rohkesti me eestpalveid.
Märtrite Hääl osutab ka hädaabi
ehk meil on sellised nn kiirreageerimisrühmad.
Nii saatsime ka sealsetele kristlastele toidu- ja riideabi
ning pakkusime majutust, sest nad kaotasid kõik
ja paljud ehk ei teadnud, kuidas järgmise päevani ellu jääda.
Nii et me saadame sinna nii kiiret hädaabi,
kui meil on ka see õmblusmasinate-projekt,
kristlaste lastele hariduse pakkumine
ja üldse tagakiusatud perede aitamine.
Kuid palume nüüd ka nende kristlaste pärast,
kes on seal Pakistanis rünnakute alla sattunud.
Armas taevane Isa,
palume siinkohal Su erilist abi me õdedele-vendadele Pakistanis.
Sa näed, milliste rünnakute keskel nad nii sageli on.
Riik annab hädaabi vaid moslemitele,
jättes kristlased sellest ilma.
Issand, aita neid!
Aita nii majanduslikult kui vaimselt.
Aitäh Issand, et oled imeline abimees, jagades oma abi, väge ja turvatunnet.
Aita ka, et need ärevad piirkonnad rahuneksid maha
ja Su rahvas võiks kogeda, et Jeesus on vastus,
aidates kõige pimedamateski orgudes.
Meil on siin ka me uus raamat "Aafrika tähed".
Krista, räägi sellest mõne sõnaga ja ka sellest, kuidas seda tellida.
Tegu on ahjusooja uue raamatuga,
mis räägib Aafrika riikidest
ja kus on ka palju tuttavaid nimesid,
kui olete jälginud me saadet.
Tõeliselt hea raamat,
mis räägib erinevatest Märtrite Hääle töödest eripaigus
ning sellest, mida teie toetuste ja palvete abil korda saadetakse.
Raamat on tellitav: www.marttyyrienaani.fi
Aitäh! Nii tore, et tulite siia saatesse.
Aitäh teile Tommi ja Krista! - Aitäh.
Tõlge: Anne-Ly Raukas